ՀՀ տնտեսական հարցերի մշտական հանձնաժողովի նախագահ Խոսրով Հարությունյանն էլ համոզվածություն հայտնեց, որ լսումներն առանձնահատուկ են ոչ միայն այն պատճառով, որ վերաբերում են առանձին ապրանքատեսակների, իսկ հիմնականում սոցիալական կարևորության, առաջին անհրաժեշտության ապրանքատեսակների գների բարձրացմանը, դրանց ձևավորման պատճառներին և հնարավոր սոցիալական հետևանքների մեղմմանը, այլ նաև շատ էական են, որովհետև քննարկման առարկան հանդիսանում է շուկայական տնտեսության բազիսային թեման, ապրանքների և ծառայության բազիսային թեման: «Օգտվելով առիթից, որ մեր լսումներին մասնակցում են տնտեսական մտքի գիտական կենտրոնների ներկայացուցիչներ, հասարակական կազմակերպություններ, համոզված եմ, որ մեզ կհաջողվի խնդրո առարկայի վերաբերյալ ձևավորել մասնագիտական շատ լուրջ վերլուծական մի հարթակ, որը հնարավորություն կտա պատգամավորներին հետագայում այդ առաջարկությունների, մասնագիտական վերլուծությունների հիման վրա ձևավորել սեփական քաղաքական դիրքորոշումը»,- ընդգծեց Հարությունյանը: